આ કવિતા અને હીરામનનું ચરિત્ર ઉજાગર કરવા આપણે સ્મરણ કરીએ ભગવત રાવતની અગાઉની બે કવિતાનું. ‘ઇતની બડી મૃત્યુ ‘ (મણકો – ૧૫, ૨૫ એપ્રિલ ૨૦૧૮) માં એમણે, જગતમાં હાલ પ્રવર્તી રહેલી ભૌતિક સમૃદ્ધિ તરફની આંધળી દોટની વાત કરી છે. ત્યાર બાદ ‘ કરુણા ‘ (મણકો – ૧૭, ૨૩ મે ૨૦૧૮) માં હાલના સમયમાં જગતને કરુણા, અનુકંપાની સહુથી વિશેષ જરુર છે એ તરફ અંગુલિનિર્દેશ કર્યો છે. બસ ! એ બે કવિતાઓની વાત પરસ્પર સાંકળીશું તો તુરંત, એમણે જે વાત હીરામનને સંબોધીને કરી છે એના સૂચિતાર્થો સમજાઈ જશે.